Κρατικός Αερολιμένας Ακτίου

Ο Κρατικός Αερολιμένας Ακτίου (συντομογραφίες: IATA: PVK, ICAO: LGPZ, ΥΠΑ: ΚΑΑΚ) είναι αεροδρόμιο της περιοχής του Ακτίου της δημοτικής ενότητας Ανακτορίου του δήμου Ακτίου-Βόνιτσας. Το αεροδρόμιο στη συντομογραφία του παραπέμπει στη γειτονική Πρέβεζα, ενώ βρίσκεται πολύ κοντά στο νησί της Λευκάδας, (και το οποίο κατά κόρον εξυπηρετεί), αποτελώντας πάντως γεωγραφικά και διοικητικά μέρος της περιφερειακής ενότητας Αιτωλοακαρνανίας.

 Περιγραφή 
Το αεροδρόμιο εγκαινιάστηκε το 1968. Το 2003, λειτούργησαν οι νέες εγκαταστάσεις του αεροδρομίου, συνολικού εμβαδού 7.500 τετραγωνικών μέτρων και με μήκος 2.871μ. Διαθέτει έναν τερματικό σταθμό και τέσσερις θέσεις στάθμευσης αεροσκαφών.http://www.ypa.gr/our-airports/kratikos-aerolimenas-aktioy-kaak

 Στατιστικά στοιχεία 
Τα τελευταία χρόνια το αεροδρόμιο, παρά την οικονομική κρίση και τη φθίνουσα κρατική στήριξη γνωρίζει ανάπτυξη, με την επιβατική κίνηση να βαίνει συνεχώς αυξανόμενη και με ολοένα και περισσότερες αεροπορικές εταιρίες να το χρησιμοποιούν ως τελικό ή (συνήθως) ενδιάμεσο προορισμό των δρομολογίων τους. Σύμφωνα με τα στοιχεία που δίνει στη δημοσιότητα η ΥΠΑ και ο ΣΕΤΕ (Σύνδεσμος Ελληνικών Τουριστικών Επιχειρήσεων), το Άκτιο αναφορικά με τις διεθνείς αφίξεις καταγράφει μία αύξηση το 2016 σε σχέση με το 2015 της τάξεως του 20,3, ενώ ο συνολικός αριθμός των επιβατών το ίδιο έτος αποτέλεσε ρεκόρ για το αεροδρόμιο.
 Ιδιωτικοποίηση 
Το Δεκέμβριο του 2015 και στο πλαίσιο του τρίτου μνημονίου οριστικοποιήθηκε η ιδιωτικοποίηση του Κρατικού Αερολιμένα Ακτίου καθώς και άλλων 13 περιφερειακών αεροδρομίων της Ελλάδος. Υπογράφηκε συμφωνία μεταξύ του Ταμείου Αξιοποίησης Ιδιωτικής Περιουσίας του Δημοσίου και της κοινοπραξίας Fraport AG / Όμιλος Κοπελούζου, η οποία ορίζει πως τα 14 αεροδρόμια παραχωρούνται στην κοινοπραξία για 40 χρόνια ξεκινώντας από τον Ιανουάριο του 2017, με δέσμευση της τελευταίας να προχωρήσει σε αναπτυξιακές επενδύσεις.</p>

Στις 11 Απριλίου 2017 το αεροδρόμιο πέρασε και τυπικά στη διαχείριση της Fraport

Στις 22 Μαρτίου 2017, η Fraport Greece παρουσίασε τα σχέδια όλων των αεροδρομίων."Τα σχέδια της Fraport Greece για τη νέα εποχή των 14 αεροδρομίων" , fraport-greece.com.
Οι άμεσες εργασίες που θα πραγματοποιηθούν στο αεροδρόμιο με την ανάληψη της λειτουργίας τους από τη Fraport Greece και πριν την έναρξη της καλοκαιρινής περιόδου 2017 περιλαμβάνουν :
Γενικό καθαρισμό
Βελτίωση του φωτισμού και της σηματοδότησης στους εσωτερικούς (τερματικοί σταθμοί) και εξωτερικούς χώρους των αεροδρομίων (χώρος στάθμευσης αεροσκαφών-διάδρομοι προσγείωσης-απογείωσης).
Αναβάθμιση και βελτίωση των εγκαταστάσεων υγιεινής.
Βελτίωση παρεχόμενων υπηρεσιών συμπεριλαμβανομένης δωρεάν σύνδεσης με το διαδίκτυο (WiFi).
Εργασίες για τη βελτίωση της πυρασφάλειας σε όλους τους χώρους των αεροδρομίων.

Οι εργασίες που θα πραγματοποιηθούν στο πλαίσιο του επενδυτικού προγράμματος της Fraport Greece μέχρι το 2021 είναι οι ακόλουθες : 
Επέκταση κατά 2.381 m2 και ανακαίνιση τερματικού σταθμού
Εγκατάσταση συστήματος «HBS inline screening» για τον έλεγχο των αποσκευών
Αναδιοργάνωση του χώρου στάθμευσης των αεροσκαφών
Ανακαίνιση του οδοστρώματος στους χώρους προσγείωσης-απογείωσης- στάθμευσης αεροσκαφών
75% αύξηση των σταθμών Check-in (από 8 σε 14)
60% αύξηση του συνολικού αριθμού πυλών (από 5 σε 8)
Διπλασιασμός των σημείων ασφαλείας και ελέγχου του αεροδρομίου (από 2 σε 4)
Στατιστικά

 Λοιπές χρήσεις 
Το αεροδρόμιο χρησιμοποιείται επίσης από σμηναρχίες της Ελληνικής Πολεμικής Αεροπορίας και του ΝΑΤΟ.

 Αεροπορικές εταιρείες και προορισμοί 
Αεροπορικές ΕταιρείεςΠροορισμοίAvanti AirΘερινή πτήση charter: Φρίντριχσχαφεν (από 11 Μαΐου 2024)Austrian AirlinesΘερινή περίοδος: ΒιέννηAir SerbiaΘερινή πτήση charter: ΒελιγράδιBritish AirwaysΘερινή περίοδος: Λονδίνο-ΧίθροουCharlie AirlinesΘερινή περίοδος: ΛάρνακαCondorΘερινή περίοδος: Μόναχο, Ντίσελντορφ, Στουτγκάρδη, ΦραγκφούρτηCorendon Dutch AirlinesΘερινή περίοδος: ΆμστερνταμDiscover AirlinesΘερινή περίοδος: Μόναχο, Φραγκφούρτη EasyJetΘερινή περίοδος: Βερολίνο-Βραδεμβούργο, Λονδίνο-Γκάτγουικ, Λονδίνο-Λούτον, Μάντσεστερ, Μιλάνο-Μαλπένσα, Μπρίστολ, Νάπολη (από 1 Ιουνίου 2024)Edelweiss AirΘερινή περίοδος: ΖυρίχηEurowingsΘερινή περίοδος: ΣτουτγκάρδηJet2.comΘερινή περίοδος: Εδιμβούργο, Λονδίνο-Στάνστεντ, Μάντσεστερ, Μπέρμιγχαμ, ΜπρίστολLOT Polish AirlinesΘερινή περίοδος: ΚατοβίτσεLufthansaΘερινή περίοδος: Μόναχο  Marathon AirlinesΘερινή πτήση charter: Ίνσμπρουκ Norwegian Air ShuttleΘερινή περίοδος: Κοπεγχάγη, Όσλο NovairΘερινές πτήσεις charter: Γκέτεμποργκ, Όσλο, Στοκχόλμη-ΑρλάνταPeople's ViennalineΘερινή περίοδος: Σεντ ΓκάλενRyanairΘερινή περίοδος: Βιέννη, Βουδαπέστη, Λονδίνο-Στάνστεντ, Μιλάνο-Μπέργκαμο, Μπολόνια, Νυρεμβέργη (από 3 Ιουνίου 2024), Ρώμη-ΦιουμιτσίνοScandinavian AirlinesΘερινές πτήσεις charter: Γκέτεμποργκ, Σταβάνγκερ, Στοκχόλμη-ΑρλάνταSky ExpressΖάκυνθος, Κέρκυρα, Σητεία (πρόγραμμα άγονων γραμμών)SmartWingsΘερινή περίοδος: ΠράγαSunclass AirlinesΘερινή πτήση charter: Ελσίνκι, Κοπεγχάγη, Όσλο, ΣτοκχόλμηTrade AirΘερινή πτήσεις charter: Ίνσμπρουκ, ΛιουμπλιάναTransaviaΘερινή περίοδος: Άμστερνταμ, Παρίσι-ΟρλύTUI AirwaysΘερινή πτήση charter: Λονδίνο-Γκάτγουικ, ΜάντσεστερTUIfly NetherlandsΘερινή περίοδος: ΆμστερνταμTus AirwaysΘερινή περίοδος: Λάρνακα, Τελ Αβίβ VoloteaΘερινή περίοδος: Βενετία, Μπάρι (από 3 Ιουλίου 2024)VuelingΘερινή περίοδος: Ρώμη-ΦιουμιτσίνοWizz AirΘερινή περίοδος: Βουκουρέστι, Ρώμη-Φιουμιτσίνο 

 Πρόσβαση 
Η πρόσβαση στον αερολιμένα γίνεται με λεωφορείο και με ταξί από Λευκάδα, Πρέβεζα και Αιτωλοακαρνανία, διαμέσου της Ιονίας οδού και της Αμβρακίας οδού. 

Δίπλα από το αεροδρόμιο, από το 2024, περνάει η Αμβρακία Οδός που αποτελεί τμήμα του Ευρωπαϊκού άξονα 55.

 Παραπομπές 

Εξωτερικοί σύνδεσμοι
Επίσημη ιστοσελίδα του αεροδρομίου

Ακτιου
Κατηγορία:Περιφερειακή ενότητα Αιτωλοακαρνανίας
Κατηγορία:Μεταφορές στη Δυτική Ελλάδα